Weet wie jý is en verstaan ander beter (Aanlyn Kursus) - Voelgoed Boeke
Tuis / Winkel / Aanlyn kursus / Christelik / Selfhelp
Weet wie jý is en verstaan ander beter (Aanlyn Kursus)
Styg uit op alle gebiede van jou lewe - van jou verhoudings tot jou loopbaan
Stel jou voor hoeveel gelukkiger jy sal wees as jy die insig het om jouself en ander mense te verstaan. Jy sal op alle gebiede kan uitstyg as jy weet wie by jou temperament aansluiting vind ... of daarmee bots.
Beskikbaar: 30 April
Kategorieë: Aanlyn kursus, Christelik, Lynette Beer, Selfhelp
’n Mens wil dikwels verander, maar jy weet nie hoe nie. Om te weet waartoe jy in staat is en wat jou doel op aarde is, moet jy jouself ken.
Jy kan eers jou gedragspatrone begin verander wanneer jy jou binnekant leer ken en verstaan hoe jou innerlike self jou lewe na buite beheer.
Jou temperament behels die kombinasie van ingebore eienskappe wat onbewustelik op jou inwerk op grond van sekere faktore, soos afkoms, kultuur, geslag en ander oorerflike faktore.
Daar is vier basiese temperamentstipes en hulle kan met kleure benoem word: geel, rooi, groen en blou. Elke kleur het ’n voorkeur vir sy eie begeertes, natuurlike voorkeure, vrese, reaksies op stres en emosionele behoeftes.
Met behulp van die Temperamenttoets in hierdie aanlyn kursus kan jy nie net jou eie temperament ontdek nie, maar ook jou natuurlike sterk kwaliteite en jou basiese swakhede vasstel.
Jy sal ook insien dat mense van mekaar verskil. Daarom moet ons ophou om ander heeltyd te wil verander.
As jy hierdie dinge nie verstaan nie, sal jy keer op keer moedeloos en sommer net ongelukkig en onvervuld voel. Dit sal uiteindelik bydra tot ’n onnodige swak selfbeeld en lae eiewaarde.
Met kennis van jou kleur temperament sal ’n nuwe lewe vir jou oopgaan! Klein verstellings kan ’n reuse verskil maak! Mense kán by mekaar aanpas – binne die raamwerk van elke unieke persoonlikheid se kleur.
LYNETTE BEER leer jou in 12 weke hoe om jou persoonlike en professionele drome te bewaarheid.